|  |
| --- |
| **Zapisnik - 1. sjednica**  **Savjeta za mlade Vlade Republike Hrvatske**  **održane 29. svibnja 2018. godine** |

|  |  |
| --- | --- |
| **Vrijeme:** | od 14:00 do15:30 sati |
| **Mjesto:** | Vlada Republike Hrvatske, svečana dvorana, Trg svetog Marka 2 |
| **Prisutni:** | mr. sc. Andrej Plenković, predsjednik Vlade Republike Hrvatske  Nada Murganić, ministrica za demografiju, obitelj, mlade i socijalnu politiku  Marko Pavić, ministar rada i mirovinskoga sustava  Margareta Mađerić, zamjenica predsjednice Savjeta za mlade Vlade Republike Hrvatske, državna tajnica u Ministarstvu za demografiju, obitelj, mlade i socijalnu politiku  Kristina Gerber Sertić, tajnica Kabineta ministrice za demografiju, obitelj, mlade i socijalnu politiku  Daria Marjanović, glasnogovornica Ministarstva za demografiju, obitelj, mlade i socijalnu politiku  Tena Mišetić, zamjenica predstojnika Ureda predsjednika Vlade Republike Hrvatske  Karlo Ressler, savjetnik predsjednika Vlade Republike Hrvatske  Tomislav Leko, stručni suradnik u uredu predsjednika Vlade Republike Hrvatske  članovi/ice Savjeta: Vanja Glogovac, Miroslav Smetiško, dr. sc. Iva Hraste Sočo, Maja Pavičić, Zdravko Vukić, Ana Frangeš, Marija Šumonja, Damir Župan, Silvija Grgić, Fadila Gracin, Klaudija Brkić, mr. sc. Helena Štimac Radin, Mario Žuliček, Ana Vučetić, dr. sc. Ivan Hrstić, prof. dr. sc. Vlasta Ilišin, Sanja Krznarić, Mateo Matijević, Branimir Čulina, Ivana Barac, Filip Trezner, Josip Miličević, Tanja Herceg  zamjenici/e članova/ica Savjeta: Tomislav Đidara, Petra Prpić, Božidar Nikša Tarabić  tajnica Savjeta: Emina Grd  ostali prisutni: Renato Bukovac, Ines Ivaniš |
| **Odsutni:** | ispričani članovi/ice i zamjenici/e članova/ica Savjeta: Martina Bogut Barić, mr. sc. Ana Tecilazić Goršić, Ivan Milanović Litre, Vesna Lendić Kasalo, Marina Lochert Šoštarić, Gordan Maravić, Marina Rukavina, Karmela Baburić, Bojana Ćulum, dr. sc. Ivan Cerovac |
| **Dnevni red**   1. Uvodna riječ i predstavljanje članova Savjeta za mlade 2. Konstituiranje Savjeta za mlade Vlade Republike Hrvatske (biranje predsjednika Savjeta) 3. Usvajanje Poslovnika o radu Savjeta za mlade 4. Razno   *Ad 1.)*  Zamjenica predsjednice Savjeta za mlade i državna tajnica u Ministarstvu za demografiju, obitelj, mlade i socijalnu politiku, Margareta Mađerić otvorila je sjednicu, održala pozdravnu riječ i izrazila dobrodošlicu prisutnima. Predložila je dnevni red prve sjednice Savjeta za mlade te je po utvrđivanju kvoruma dala prijedlog na glasovanje. Prijedlog dnevnog reda jednoglasno je prihvaćen.  Nadalje su se uvodnom riječi prisutnima obratili predsjednik Vlade Republike Hrvatske mr. sc. Andrej Plenković, ministrica za demografiju, obitelj, mlade i socijalnu politiku Nada Murganić te ministar rada i mirovinskoga sustava mr. sc. Miroslav Pavić.  U uvodnim obraćanjima posebno je istaknuta važnost uloge Savjeta za mlade kao međuresornog savjetodavnog tijela Vlade Republike Hrvatske kojemu je zadaća sudjelovanje u razvoju javnih politika za mlade. Kao značajna, istaknuta je i uloga Savjeta za mlade u pronalasku načina kako mladi mogu biti partneri u formuliranju politika, određivanju prioriteta i mjera koje će pomoći ostvarenju tih ciljeva. Naglašena je pritom i važnost sudjelovanja Savjeta u izradi novog strateškog dokumenta za mlade, Nacionalnog programa za mlade za razdoblje od 2018. do 2024. godine, koja je u tijeku, kao i Europskoj strategiji za mlade. Prepoznata je međutim i potreba da Savjet za mlade svojim radom obuhvati i negativne aspekte odnosno društvene problema s kojima se mladi susreću - pitanja ovisnosti o drogama, alkoholizma, vršnjačkog nasilja, internetskog mobbinga i kaznenih djela.  *Ad 2.)*  Zamjenica predsjednice Savjeta za mlade i državna tajnica u Ministarstvu za demografiju, obitelj, mlade i socijalnu politiku, Margareta Mađerić pozvala je prisutne članove Savjeta za mlade da pristupe izboru predsjednika/ce Savjeta. Predstavila je proceduru izbora predsjednika/ce te je istaknula da su svoje kandidature za predsjednika/cu dostavili sljedeći članovi Savjeta za mlade predstavnici udruga mladih i za mlade: Tanja Herceg iz udruge Impress Daruvar, Mateo Matijević iz udruge ELSA Rijeka i Filip Trezner iz udruge CARPE DIEM. Kandidati za izbor predsjednika/ce Savjeta za mlade potom su se ukratko predstavili. Nakon provedenog tajnog glasovanja, natpolovičnom većinom glasova članova Savjeta za mlade, za predsjednicu Savjeta izabrana je Tanja Herceg iz udruge Impress Daruvar.  Tanja Herceg se zahvalila na iskazanom povjerenju te je kao novoizabrana predsjednica Savjeta za mlade vodila nadalje sjednicu, prema utvrđenom dnevnom redu.  Ad 3.)  Predsjednica Savjeta za mlade, Tanja Herceg predložila je usvajanje Poslovnika Savjeta za mlade Vlade Republike Hrvatske. Napomenula je kako je prijedlog Poslovnika svim članovima i zamjenicima članova Savjeta za mlade dostavljen putem elektroničke pošte prije održavanja sjednice, sa zamolbom da svoje primjedbe i prijedloge za izmjenu i/ili dopunu Poslovnika dostave Ministarstvu za demografiju, obitelj, mlade i socijalnu politiku. Budući da nije bilo prethodno zaprimljenih primjedbi i prijedloga za izmjenu i/ili dopunu kao ni uoči samog usvajanja Poslovnika, isti je jednoglasno usvojen.  Ad 4.)  Predsjednica Savjeta za mlade, Tanja Herceg najavila je posljednju točku dnevnog reda i pozvala prisutne da iznesu svoje prijedloge za raspravu. Budući da nije bilo dodatnih prijedloga za raspravu, predsjednica Savjeta za mlade, zahvalila je svima na sudjelovanju i završila sjednicu.  **Zapisnik sastavila**    **Emina Grd**  **Predsjednica Savjeta za mlade**  **Vlade Republike Hrvatske**  **Tanja Herceg**  KLASA: 230-02/13-03/5  URBROJ: 519-03-2-2-1/2-18-380  Zagreb, 30. svibnja 2018. | |